A Morva-mező a történelem folyamán több csata színhelye volt. A rómaiak itt ütköztek meg a markomannokkal és kvádokkal; 1260-ban II. Ottokár cseh király megverte IV. Bélát, de 1278-ban Habsburg Rudolf a magyarok segítségével ugyanitt győzelmet aratott Ottokár fölött, aki életét is vesztette a csatában. A Morvamezőn fekszenek még Wagram, és Aspern híres napóleoni csatahelyek is.